钦定古今图书集成/历象汇编/乾象典/第032卷 > 《测食》 > 《日食在朔月体揜之》
## 钦定古今图书集成/历象汇编/乾象典/第032卷 > 《测食》 > 《日食在朔月体揜之》

问：“月在日前能揜日光，金水二星亦在日前，又皆实
体。且水星虽小，而金星则大于月，何独以食属月乎？”
曰：“二星于人甚远，不能掩日百分之一二，而日光渐
盛，即亏百分之一二，人亦不觉。且二星去日甚近，去
地甚远，所出锐角之影亦甚短，决不能及地面。若夫
月体虽不及太白之大，然去地近，去日远，一指足蔽”
泰山，又何疑乎？由此言之，求一“实体”之能全掩日，又
从西而东，过之甚疾，唯月为能。盖月之右旋，比诸天
更速，且必至合朔方食。则日食于月，决然之理也。